หุ้นเช้าเช้าปิดบวก 5.24 จุด
หุ้นเช้า21ม.ค.ดัชนีปิดที่ 1,439.68 จุด เพิ่มขึ้น 5.24 จุด หรือ 0.37 % มูลค่าการซื้อขาย 28,027.06 ล้านบาท
21 ม.ค. 2556

หุ้นเช้า21ม.ค.ดัชนีปิดที่ 1,439.68 จุด เพิ่มขึ้น 5.24 จุด หรือ 0.37 % มูลค่าการซื้อขาย 28,027.06 ล้านบาท 
นายธีรวุฒิ กานต์นิภากุล ผู้ช่วยผู้อำนวยการฝ่ายวิเคราะห์ บล.ซีไอเอ็มบี(ประเทศไทย) เปิดเผยว่า ตลาดหุ้นไทยเช้านี้ดัชนียังแกว่งตัวขึ้นต่อ หลังจากทะลุแนวต้าน 1,434 จุด โดยมีปัจจัยหนุนมาจากญี่ปุ่นมีการกระตุ้นเศรษฐกิจต่อ ด้านยุโรปก็มีการเจรจาการแก้ไขปัญหาหนี้สินกันใหม่ อีกทั้งตัวเลขเศรษฐกิจของสหรัฐฯและจีนออกมาดีขึ้น 
อย่างไรก็ดี มองว่าเงินทุนต่างชาติยังไม่ไหลออก ทำให้ทิศทางของตลาดหุ้นยังสดใส แต่มีลักษณะของการเก็งกำไรเป็นรอบๆ อยู่ ส่วนตลาดหุ้นอื่นในภูมิภาคเอเชียช่วงเช้าที่ผ่านมาเคลื่อนไหวในแดนบวก-ลบสลับกัน
แนวโน้มการลงทุนในช่วงบ่ายนี้ นายธีรวุฒิ คาดว่า ตลาดหุ้นคงจะยังยืนอยู่ในแดนบวกได้อย่างต่อเนื่องจากช่วงเช้า แต่ก็อาจมีแรงขายทำกำไรเกิดขึ้นระหว่างทางได้เช่นกัน พร้อมให้แนวรับ 1,433 จุด และแนวต้าน 1,450 จุด
หลักทรัพย์ที่มีมูลค่าการซื้อข ายสูงสุด 5 อันดับ ได้แก่  
TRUE มูลค่าการซื้อขาย 2,023 ล้านบาท ปิด 5.95 บาท เพิ่มขึ้น  0.35 บาท (+6.25%)     BJC มูลค่าการซื้อขาย 1,343 ล้านบาท ปิด 70.25 บาท เพิ่มขึ้น  3.00 บาท (+4.46%)     UV มูลค่าการซื้อขาย  1,308 ล้านบาท ปิด 16.80 บาท เพิ่มขึ้น  0.70 บาท (+4.35%)     TMB มูลค่าการซื้อขาย  962 ล้านบาท ปิด 2.16 บาท เพิ่มขึ้น  0.04 บาท (+1.89%)    N-PARK มูลค่าการซื้อขาย  908 ล้านบาท ปิด 0.14 บาท เพิ่มขึ้น  0.03 บาท (+27.27%)